**LĪGUMS 3.daļā**

**par Ziemassvētku dāvanu (komplektu) piegādi**

**Daugavpils pilsētas pašvaldības iestādes “Sociālais dienests” klientiem”**

|  |  |
| --- | --- |
| Daugavpilī, 2017.gada \_\_\_\_.novembrī |  |

**Daugavpils pilsētas pašvaldības iestāde “Sociālais dienests”,** reģ.Nr. 90001998587, juridiskā adrese: Vienības iela 8, Daugavpils, LV-5401, tās vadītājas **Nonnas Jakubovskas** personā, kura rīkojas pamatojoties uz nolikumu (turpmāk – **Pasūtītājs**), no vienas puses, un

**SIA “FUTURUS FOOD”**, reģ.Nr. 40003348586, juridiskā adrese: Vienības gatve 26A, Rīga, LV-1004, (turpmāk – **Piegādātājs**), pilnvarotās personas **Ērika Jansona** personā, kurš rīkojas uz 10.11.2017. Pilnvaras Nr.152/2017 pamata, no otras puses, bet abi kopā – “Puses„ vai “Līdzēji”,

pamatojoties uz Daugavpils pilsētas domes iepirkumu komisijas 2017.gada 22.novembra lēmumu (prot.Nr.4) iepirkumā „Ziemassvētku dāvanu piegāde Daugavpils pilsētas pašvaldības iestādēm”, identifikācijas numurs DPD 2017/150 (turpmāk – Iepirkums) noslēdza savā starpā šāda satura līgumu (turpmāk – Līgums):

**I. Līguma priekšmets**

1. Pasūtītājs pasūta, bet Piegādātājs piegādā un atsavina **Ziemassvētku dāvanas (komplektus)** (turpmāk - Preces), atbilstoši Piegādātāja tehniskajam piedāvājumam (pielikums), un Finanšu piedāvājumam (pielikums), kas ir šī Līguma neatņemamas sastāvdaļas.
2. Piegādātājs apliecina, ka Preces ir viņa īpašums un atbilst pārtikas kvalitāti reglamentējošo normatīvo aktu prasībām. Piegādātājs nodrošina, ka piegādājamo Preču derīguma termiņš ir vismaz 1 gads.

**II. Līguma summa un norēķinu kārtība**

1. Līguma summa ir **EUR 1695,75 (viens tūkstotis seši simti deviņdesmit pieci euro un 75 centi)**, pievienotās vērtības nodoklis (PVN 21%) sastāda EUR 356,11, un kopā ar PVN **EUR 2051,86 (divi tūkstoši piecdesmit viens euro un 86 centi).**
2. Pasūtītājs veic līguma summas samaksu **20 (divdesmit) dienu laikā** no kvalitatīvi izpildīta Līguma preču nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar Pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**III. Līguma izpildes kārtība**

1. Piegādātājs ***10 ( desmit ) kalendāro dienu laikā***no līguma spēkā stāšanās dienas iesaiņo un piegādāPreces Pasūtītājam pēc adresēm: Liepājas ielā 4 (Sociālās aprūpes un rehabilitācijas dienas centrs) un Šaurā ielā 28 (Sociālā māja), saskaņojot piegādes laikus un piegādes komplektāciju ar atbildīgajām personām.
2. Pēc Līguma izpildes, Piegādātājs iesniedz Pasūtītājamparakstītu preču nodošanas – pieņemšanas aktu un apmaksas dokumentus.
3. pasūtītājs piecu darba dienu laikā pēc preču nodošanas – pieņemšanas akta saņemšanas pārbauda piegādāto preču atbilstību Līguma noteikumiem un pieņem preces, parakstot preču nodošanas-pieņemšanas aktu, vai iesniedz Piegādātājam motivētu atteikumu pieņemt preces.
4. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus, ja tie radušies Piegādātāja vainas dēļ, veic preču nomaiņu, ja tā neatbilst Līguma specifikācijai, vai tām ir neatbilstoša kvalitāte. Pēc trūkumu novēršanas Piegādātājs atkārtoti iesniedz Pasūtītājam preču nodošanas – pieņemšanas aktu. Pasūtītājs atkārtotu preču pieņemšanu veic Līguma 15.punktā minētajā kārtībā.
5. Pasūtījuma izpildes diena ir diena, kad Puses ir parakstījušas preču pieņemšanas – nodošanas aktu.
6. Īpašuma tiesības uz nopirktajām Precēm pāriet Pasūtītājam ar brīdi, kad tās ir nodotas ar pieņemšanas – nodošanas aktu. Piegādātājs saglabā tiesības prasīt pirkuma maksas samaksu.
7. Atbildība par preču bojāeju pāriet Pasūtītajam ar brīdi, kad preces ir piegādātas un nodotas Pasūtītājam.
8. Par preces trūkumiem Piegādātājs ir atbildīgs saskaņā ar Civillikumu.

**IV. Pušu atbildība un sankcijas**

1. Ja Piegādātājs nokavējis Līguma 13.punktā noteikto preču piegādes termiņu, Pasūtītājam ir tiesības pieprasīt Piegādātājam līgumsodu **0,2 % (nulle komats divu procentu)** apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līguma 21.punktā noteikto līgumsodu, Pasūtītājam ir tiesības ieturēt līgumsodu no Piegādātājam maksājamās summas, rakstiski paziņojot par to Piegādātājam.
3. Ja Pasūtītājs nokavējis Līguma 4.punktā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus **0,2% (nulle komats divu procentu)** apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no kavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst preču neatbilstības un nepilnības.
6. Ja Piegādātājs lauž līgumu pirms termiņa, tas 10 (desmit) darba dienu laikā no dienas, kad līgums lauzts, maksā Pasūtītājam līgumsodu 10% (desmit procentu) apmērā no līguma kopējās summas.

**V. Līguma darbības termiņš un izbeigšanas kārtība**

1. Līgums stājas spēkā tā parakstīšanas dienā un darbojas līdz Līguma saistību pilnīgai izpildei.
2. Līgums var tikt grozīts vai pārtraukts tikai pēc Pušu savstarpējās vienošanās, kas noformēta rakstveidā. Ir pieļaujami tikai nebūtiski līguma grozījumi.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
   1. Piegādātājs atzīts par maksātnespējīgu, tiek likvidēts, tā darbība ir apturēta vai pārtraukta;
   2. Piegādātājs kavē Līguma izpildi vairāk par divām nedēļām.
4. Pusēm ir tiesības, rakstiski savstarpēji vienojoties, papildināt vai grozīt līguma noteikumus, tikai Publisko iepirkumu likuma 61.pantā noteiktajos gadījumos. Jebkuras līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī līguma neatņemamām sastāvdaļām.

**VI. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**VII. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem un vispārpieņemtiem tiesību principiem.
4. Visi paziņojumi Līguma sakarā izdarāmi uz Līgumā norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma datums un nosaukums.
5. Līgums sastādīts uz \_\_\_ lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie pasūtītāja un otrs – pie Piegādātāja.

**VIII. Pušu atbildīgās personas**

1. Par Līguma organizatorisko izpildi, preču saskaņošanu, kvalitātes uzraudzību, kā arī preču pieņemšanu un nodošanas - pieņemšanas aktu parakstīšanu pilnvarotās personas:
   1. no Pasūtītāja puses:

|  |  |
| --- | --- |
| Vārds, uzvārds: | Loginovs Valērijs |
| Amats: | Darbu rīkotājs saimniecības jautājumos |
| Tālrunis: | 65421536; 29639315 |
| E-pasta adrese: | [valerijs.loginovs@socd.lv](mailto:valerijs.loginovs@socd.lv) |

32.2. no Piegādātāja puses:

|  |  |
| --- | --- |
| Vārds, uzvārds: | Ēriks Jansons |
| Amats: | komercdirektors |
| Tālrunis: | 67622244 |
| E-pasta adrese: | [info@futurusfood.lv](mailto:info@futurusfood.lv) |

**IX. Līdzēju rekvizīti un paraksti**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde “Sociālais dienests”**  Reģ.Nr.90001998587  Vienības iela 8, Daugavpils, LV-5401  Banka: AS Citadele Banka  Kods: PARXLV22  Konts: n/k LV48PARX0000850062606  E-pasts: [socd@socd.lv](mailto:socd@socd.lv)  Vadītāja:  \_\_\_\_\_\_\_\_\_\_\_\_\_\_\_\_\_\_ Nonna Jakubovska | **Piegādātājs:**  **SIA “FUTURUS FOOD”**  Reģ.Nr. 40003348586  Vienības gatve 26A, Rīga, LV-1004  Banka: AS Swedbank  Kods: HABALV22  Konts: LV30HABA0551013036374  E-pasts: info@futurusfood.lv  Pilnvarotā persona:  \_\_\_\_\_\_\_\_\_\_\_\_\_\_\_\_\_\_\_\_\_ Ēriks Jansons |

1.pielikums

**TEHNISKĀ SPECIFIKĀCIJA**

**III daļa “Ziemassvētku dāvanu (komplektu) piegāde**

**Daugavpils pilsētas pašvaldības iestādes “Sociālais dienests” klientiem”**

Pretendents 10 (desmit) kalendāro dienu laikā iesaiņo tehniskās specifikācijas 1.punktā noteiktās Ziemassvētku dāvanas (komplektus) attiecīgajā daudzumā un piegādā tās Daugavpils pilsētas pašvaldības iestādei “Sociālais dienests” uz šādām adresēm: Liepājas ielā 4 (Sociālās aprūpes un rehabilitācijas dienas centrs) un Šaurā ielā 28 (Sociālā māja), pirms preces piegādes saskaņojot ar Pircēja pārstāvi piegādes komplektāciju. Derīguma termiņš: vismaz 1 gads.

* + - 1. Ziemassvētku dāvanu (komplektu) daudzums 425 (četri simti divdesmit pieci) gab., saturs:

|  |  |  |  |  |
| --- | --- | --- | --- | --- |
| **Nr.**  **p.k.** | **Preces nosaukums un prasības** | **Daudzums** | **Svars ne mazāk kā** | **Cena par 1 dāvanu (paciņu) EUR bez PVN** |
| 1. | Konservēta saldā kukurūza\* Sastāvs: Saldā kukurūza, ūdens, sāls. | 1 gab. | 700 gr. |  |
| 2. | Zaļie zirnīši (konservēti)\* Sastāvs: zaļie zirnīši, ūdens, cukurs, sāls. | 1 gab. | 400 gr. |
| 3. | Kviešu milti (augstākā labuma kviešu milti) | 1 iepak. | 2 kg. |
| 4. | Šprotes eļļā\*  Sastāvs: Kūpinātas brētliņas un reņģes (vismaz 70%), augu eļļa (ne vairāk kā 30%), pārtikas sāls | 1 gab. | 190 gr. |
| 5. | Tuncis eļļā\*  Sastāvs: Tuncis (vismaz 75%), eļļa (ne vairāk kā 25%), sāls | 1 gab. | 185 gr. |
| 6. | Dāvanu maisiņš (iesaiņojums)\*\* | gab. | 1 |
| Kopējā summa par 425 gab. (bez PVN) | | | |  |
| Kopējā summa par 425 gab. (ar PVN) | | | |  |

\*Konserviem ir jābūt ērti atveramam vāciņam.

\*\*Dāvanu maisiņus (iesaiņojumus) ir jāsaskaņo ar pasūtītāju. Dāvanu maisiņam (iesaiņojumam) jāatbilst Jaunā gada vai Ziemassvētku tematikai (bez reliģioza rakstura attēlam).

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde “Sociālais dienests”**  Vadītāja:  \_\_\_\_\_\_\_\_\_\_\_\_\_\_\_\_\_\_ Nonna Jakubovska | **Piegādātājs:**  **SIA “FUTURUS FOOD”**  Pilnvarotā persona:  \_\_\_\_\_\_\_\_\_\_\_\_\_\_\_\_\_\_\_\_\_ Ēriks Jansons |